Tlačová správa Bratislava ?. 10. 2018

**Nový Managing Director pre Dachser UK je Mark Rollinson**

**Po viac ako 17-tich rokoch vo vedení firmy odišiel Nick Lowe, Managing Director pre Dachser UK, na konci septembra do predčasného dôchodku. Jeho nástupcom sa stal Mark Rollinson, ktorý v minulosti zastával rozličné manažérske pozície v Schenker a Allport Cargo Services.**

Trojmesačný proces preberania a zasvätenia sa do novej pozície pritom Mark Rollinson začal už v júli. *„Teší ma, že sa môžem v tejto dobe pripojiť k Dachseru, pretože už niekoľko uplynulých rokov zaznamenávam rozvoj a rozmach tejto spoločnosti vo Veľkej Británii,“* hovorí Mark Rollinson. *„Vidím tu ohromný potenciál k ďalšiemu rastu.“*

Jeho predchodca Nick Lowe nastúpil do britskej pobočky Dachser na pozíciu Managing Director v máji 2001. Za jeho najväčšie úspechy sa dá považovať otvorenie pobočiek v Dartforde, Rochdale a Bristole, alebo nové logistické centrum v Northamptone. *„Kultúra a hodnoty Dachser, sila a kvalita našej siete a lojálni, tvrdo pracujúci tím sa spojili dokopy a stali sa kľúčom k nášmu úspechu v UK,“* hovorí Lowe. *„Napriek výzvam, ktorým občas musíme čeliť v dôsledku ekonomickej situácie, neustále rozširujeme náš trh logistických riešení šitých na mieru zákazníckym potrebám.“*

Dachser UK bol založený v roku 1975 a pôsobí na štyroch lokáciách rozmiestnených naprieč celou krajinou. V roku 2017 prekročil počet zamestnancov spoločnosti 400 ľudí.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu DACHSER v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk